cyanic-selkie/wikianc huggingface dataset:
Sporting Fingal Football Club
Deireadh an Chlub
Tháinig deireadh leis an gclub in éineacht le titim an mhargaidh boilscithe réadmhaoine in Éirinn. Bhí baint ag triúir urraitheoirí an chlub – Gerry Gannon, Údarás Aerfort Bhaile Átha Cliath agus Banc Angla-Éireannach – le hiasachtaí rúnda Bainc Angla-Éireannach. Cuireadh srian ar gníomhachtaí gnó Gannon agus ar 26 Samhain, 2010 d'éirigh sé as mar cathaoirleach Sporting Fingal. Ba é Gannon an príomh-tabharthóir, ceaptar gur infhéistigh sé níos mó ná €2m insan gclub. In ainneoin do sin bhí an club ag cailiúnt airgid agus ní raibh siad in ann a áit a líonadh agus i mí Feabhra 2011 chuir Sporting Fingal in iúl go raibh fadhbanna móra airgid aige. Ní raibh siad in ann pá na n-imreoirí a íoc agus bhí orthu conarthaí a chur ar ceal. D'éirigh siad as comortas Corn Setanta Sports 2011 mar aon leis an bpríomhshraith don bhliain 2011.
Pimlico
Is baile é Pimlico atá suite sa bhuirg Cathair Westminster, Londain Láir.
IRA Oifigiúil
Eagraíocht pharaimíleata phoblachtánach in Éirinn ba ea an tIRA Oifigiúil (Official Irish Republican Army). Seo an chuid den IRA a fágadh nuair a scoilt an eagraíocht sa bhliain 1969, agus cruthaíodh an tIRA Sealadach. De réir dealraimh, d'éirigh an grúpa seo as an ngleic armtha, nó roghnaigh an ceannaire, Cathal Goulding, dul le polaitíocht.
Stair
Tháinig an tIRA Oifigiúil ar an bhfód sa bhliain 1969. Bhí an Ceann Foirne ag an am sin, Cathal Goulding an-ghníomhach ag iarraidh idé-eolaíocht na heite chlé a scaipeadh i measc an IRA sna seascaidí. Ní raibh sé sásta leis an dóigh a raibh an tIRA ag staonadh ón saol polaitíochta, agus chuaigh sé i dtuilleamaí an Mharxachais leis na Trioblóidí a anailísiú. Bhí sé inbharúla go raibh an stát Gallda d'aonturas ag scaradh an lucht oibre Caitliceach agus Protastúnach ó chéile tríd an seicteachas a chothú ina measc, ionas nach gcuirfidís le chéile lena bhfíor-dhúshaothróirí buirgéiseacha a chur ó chumhacht.
Dhiúltaigh an chuid ba mhó den IRA an anailís seo go hiomlán. Chuir siadsan an tIRA Sealadach ar bun sa bhliain 1969 agus mar sin, tháinig scoilt ar an IRA.
Lean Goulding leis ina Cheann Foirne ar an IRA Oifigiúil go dtí an bhliain 1972. Ar dtús, bhí "na hOifigiúlaigh", chomh maith leis na Sealadaigh, ag cur catha ar na Sasanaigh agus ar na Dílseoirí. Ach bhí Goulding den tuairim nach raibh an ghleic armáilte ach ag cur le scoilt an lucht oibre.
Péintéir
Is éard is péintéir ann ná duine a chruthaíonn íomhánna, agus na ndaoine eile a phéinteálann foirgnimh, tithe, balla, agus araile. 250px|thumb|Péintéir
Obair thagartha
1. Tomás de Bhaldraithe, English-Irish Dictionary, Oifig an tSoláthair, Baile Átha Cliath, 1959.
Leonid Brezhnev
Tús a shaoil
clé|mion|Pas Brezhnev, 1947 Rugadh Brezhnev i gKamenskoe (inniu: Dniprodzerzhyns'k) san Úcráin, agus b'iad a thuismitheoirí Illya Yakovlevich Brezhnev, fear oibre i dteilgcheárta cruach, agus a bhean Natalia Denisovna. Rúiseach ab ea Illya Brezhnev, agus Úcráineach a bhí i Natalia Denisovna. Bhí blas na hÚcráinise ar chaint Leonid Brezhnev riamh, agus go dtí an bhliain 1952, chláraigh sé é féin mar Úcráineach (ina dhiaidh sin, mhothaigh sé é féin ina Rúiseach, de réir cosúlachta). Ar nós a lán daoine óga a raibh cúlra an lucht oibre acu san am san Aontas Sóivéadach, fuair Leonid oideachas innealtóireachta agus teicneolaíochta. Ar dtús, rinne sé staidéar ar bhainistíocht úsáide talún, agus ina dhiaidh sin, ar an miotalóireacht. Bhain sé amach a chéim ó Scoil Theicneolaíoch na Miotalóireachta i nDniprodzerzhyns'k, agus é ag dul le hinnealtóireacht i dtionsclaíocht iarainn agus cruach na hÚcráine Thoir. Chuaigh sé sna Cumannaigh Óga sa bhliain 1923, agus sna Cumannaigh féin sa bhliain 1931.
Sna blianta 1935-36, bhí Brezhnev sna saighdiúirí ina choinscríofach. Rinne sé cúrsa foghlama i scoil tancanna, agus ina dhiaidh sin, chaith sé seal ina choimeasár polaitiúil i monarcha tancanna. Sa bhliain 1936, cuireadh ag obair in Dnepropetrovsk é, agus sa bhliain 1939, rinneadh Rúnaí Páirtí in Dnepropetrovsk de. Ansin, chuaigh sé i gceannas ar thionsclaíocht armálacha na cathrach.
Bhain Brezhnev leis an chéad ghlúin de Chumannaigh Shóivéadacha nár choinnigh cuimhne ar bith ar na laethanta roimh an Réabhlóid agus a bhí ró-óg le páirt a ghlacadh sa troid faoi cheannasaíocht an pháirtí i ndiaidh bhás Léinín sa bhliain 1924. Nuair a chuaigh Brezhnev sa Pháirtí, b'é Stailín a bhí ina cheannaire agus ina dheachtóir air chomh maith leis an tír go léir. Is iomaí Cumannach cosúil le Brezhnev a tógadh le Stailíneachas agus nach rithfeadh leo tuairimí Stailín a cheistiú ar aon nós. Iad siúd a tháinig slán as an bPurgú Mór sna blianta 1937-1939, d'fhéadfaidís dul chun cinn a dhéanamh go sciobtha, nó is iomaí folúntas a bhí le líonadh go hard i gcóras an Pháirtí agus sa státseirbhís féin.
San arm
Chaith Brezhnev blianta an chogaidh ar fad ina choimeasár - is é sin, ina aoire polaitiúil - seachas ina cheannasaí míleata.
Sa bhliain 1941, d'ionsaigh na Naitsithe an tAontas Sóivéadach. Cosúil lena lán feidhmeannach meánleibhéil eile, preasáladh Brezhnev féin san arm. Chuidigh sé leis na monarchana a aistriú ó Dnepropetrovsk go hOirthear an Aontais Shóivéadaigh sula dtitfeadh an chathair leis na Gearmánaigh (rud a tharla ar an 26 Lúnasa 1941), agus ina dhiaidh sin, bhí sé ag obair ina choimeasár polaitiúil.
mion|clé|Brezhnev - 1942 I Mí Dheireadh Fómhair sa bhliain chéanna, rinneadh leas-cheannasaí an riaracháin pholaitiúil ar an bhfronta theas de Bhrezhnev, agus is é an chéim a bronnadh air ná Coimeasár Briogáide.
Sa bhliain 1942, nuair a bhí an Úcráin forghafa ag na Gearmánaigh, cuireadh Brezhnev go dtí na Sléibhte Cugasacha mar leas-cheannasaí an riaracháin pholaitiúil ar an bhfronta Tras-Chugasach.
B'é Nikita Khrushchev an coimeasár polaitiúil ab airde céim ar an bhFronta, agus bhí sé ag cabhrú le Brezhnev dul chun cinn a dhéanamh sa pháirtí. Nuair a tháinig deireadh leis an Dara Cogadh Domhanda san Eoraip, bhí Brezhnev ina Ard-Choimeasár Polaitiúil ar Cheathrú Fronta na hÚcráine. B'iad saighdiúirí an Fhronta seo ba thúisce a shealbhaigh Prág i ndiaidh ghéilleadh na nGearmánach.
Dul chun cinn sa pholaitíocht, 1946-1962
Bhí Brezhnev ina Chéad Rúnaí Páirtí i bPoblacht Shóivéadach na Moldóive ón 3 Samhain 1950 go dtí an 16 Aibreán 1952. clé|mion|le Edmund S. Valtan sa bhliain 1968 Fuair Stailín bás i Márta 1953. Nuair a rinneadh atheagrú ar an bPáirtí ina dhiaidh sin, cuireadh deireadh leis an bPraesaidiam agus tháinig an sean-Bhiúró Polaitiúil ar an bhfód arís. Cé nach bhfuair Brezhnev suíochán sa Bhiúró Polaitiúil nua, cuireadh i gceannas ar riarachán polaitiúil an Airm agus an Chabhlaigh é, agus bronnadh céimíocht an Leifteanant-Ghinearáil air. Is dócha gurbh é Khrushchev a shocraigh an chéim suas seo dó. Faoin am seo, bhí Khrushchev ina Ard-Rúnaí ar an bPáirtí cheana féin.
Ar an 7 Bealtaine 1955, rinneadh Chéad Rúnaí an Pháirtí i bPoblacht Shóivéadach na Casacstáine de Bhrezhnev.clé|mion|286x286px|1974I Mí Feabhra 1956 fuair Brezhnev ordú filleadh go Moscó. Anois, bhí sé ina iarrthóir le haghaidh ballraíocht sa Bhiúró Polaitiúil, agus cuireadh i gceannas na n-armálacha, thionscadal an spáis agus na tionsclaíochta troime.
Bhí Brezhnev ar dhuine de na cúlaistíní ba thábhachtaí a bhí ag Khrushchev, agus i Meitheamh 1957, thacaigh sé le Khrushchev nuair a bhí seisean ag cur catha ar na sean-Stailínigh, an "faicsean frith-Pháirtí", a raibh daoine ar nós Vyacheslav Molotov, Georgy Malenkov agus Lazar Kaganovich i gceannas air. Nuair a bhí an drong seo cloíte, bhain Brezhnev amach ballraíocht iomlán sa Bhiúró Polaitiúil. mion|Shah Mohammad Reza Pahlavi, Farah Pahlavi, Leonid Brezhnev, Moscó 1970|clé Sa bhliain 1952, bronnadh céim Dhara Rúnaí an Lárchoiste ar Bhrezhnev, agus, i Mí Bealtaine 1960, rinneadh Uachtarán Phraesaidiam na Sóivéide Uachtaraí, is é sin, bhí sé ina cheann stáit anois, ó thaobh an ainm de. Cé go raibh an fhíorchumhacht dílsithe do Khrushchev, mar Rúnaí Páirtí, chuir an chéim seo ar chumas Bhrezhnev taisteal a dhéanamh thar lear. San am seo a thug sé taithneamh d'éadaí galánta agus ghluaisteáin an Iarthair, rud a thabhaigh cuid mhór míchlú dó sna laethanta a bhí le teacht.
Teacht i gcumhacht
Go dtí an bhliain 1962, a bheag nó a mhór, bhí Khrushchev ina shuí go socair mar cheannaire ar an bPáirtí, ach ag dul anonn sna blianta dó d'éirigh sé cineál taomach, agus thosaigh sé ag cur isteach ar na ceannairí eile. Thairis sin, bhí fadhbanna eacnamaíochta an stáit Shóivéadaigh ag dul chun donais go sciobtha, rud a chuir tuilleadh brú ar Khrushchev mar cheannaire.
Bhí Brezhnev ag cur na cuma air féin leis an saol mór go raibh sé dílis do Khrushchev i gcónaí, ach, sa bhliain 1963, chuaigh sé i gcomhcheilg le ceannairí áirithe eile le Khrushchev a chur as cumhacht. Tá sé tuairiscithe ag Gennadiy Voronov, ar a laghad, go raibh Brezhnev ina cheann feadhna ar an gcomhcheilg. I measc na gcomhcheilgeoirí, bhí Alexey Kosygin, Nikolay Podgornyi, Aleksandr Shelepin agus ardfheidhmeannaigh eile.
Le linn na bliiana 1962, tháinig Brezhnev chun comharbais ar Frol Kozlov mar Rúnaí an Lárchoiste. Bhí Kozlov faoi choimirce ag Khrushchev le fada, ach anois, bhí sé ag dul ar an drabhlás le druncaeireacht, agus mar sin bhí sé nádúrtha go leor fear nua a chur ina áit. Anois, áfach, bhí an chosúlacht ar na cúrsaí cibé scéal é go mbeadh Brezhnev ar an chéad Ard-Rúnaí eile.
Ar an 14 Deireadh Fómhair, agus Khrushchev ar saoire, d'imir na comhcheilgeoirí a gcleas. Chuaigh Brezhnev agus Podgornyi i bhfianaise an Lárchoiste ag lochtú Khrushchev faoi dhrocheacnamaíocht, thíorántacht (is é an téarma a cheap siad le tagairt d'ansmacht Khrushchev ná voluntarizm) agus dhrochbhéasaíocht. Ceapadh Brezhnev ina Chéad Rúnaí ar an bPáirtí, b'é Kosygin a d'iompaigh ina Phríomh-Aire, agus rinneadh Uachtarán d'Anastas Mikoyan. (Sa bhliain 1965, d'éirigh Mikoyan as, agus tháinig Podgornyi ina áit).
Ceannaire
Nuair a bhí Khrushchev ina neart, bhí Brezhnev ag tacú leis an bpolasaí a bhí aige tíorántacht Stailín a nochtadh agus a phoibliú, éiric a mbrise a thabhairt do na hiar-phríosúnaigh agus an saol cultúrtha agus intleachtúil a thabhairt chun liobrálachais.
Ag dul i gceannas ar an stát dó, áfach, chuir Brezhnev deireadh leis an bhforbairt agus thosaigh sé ag casadh an chloig ar ais. D'éirigh sé an-choimeádach ina dhearcadh. In óráid a thug sé i Mí Bealtaine 1965, agus fichiú cothrom lae an bhua ar an nGearmáin sa Dara Cogadh Domhanda á cheiliúradh, rinne sé an chéad tagairt chairdiúil do Stailín.
Earrach Phrág
Sa bhliain 1968, bhuail an chéad ghéarchéim rialtas Bhrezhnev. Ansin, bhí ceannairí Cumannacha na Seicshlóvaice, faoi cheannas Alexander Dubček, ag iarraidh an córas Cumannach a liobrálú ("Earrach Phrág"). I Mí Iúil, chuir Brezhnev i leith na Seiceach go raibh siad ag féachaint leis an gCumannachas a "athbhreithniú", go raibh siad ag dul le "frith-Shóivéadachas", agus, i Mí Lúnasa, chuir sé gairm shlógtha ar thíortha Chonradh Vársá an tSeicslóvaic a ionsaí agus rialtas Dubček a chloí. Chuaigh na heasaontóirí ag agóidíocht sna sráideanna i gcathracha Sóivéadacha. B'é an freagra a thug Brezhnev go raibh an tAontas Sóivéadach i dteideal ladar a chur i gcúrsaí inmheánacha na dtíortha Sóisialacha eile le tarrtháil a thabhairt don tSóisialachas.
Dúnghaois Brezhnev
I Samhain, chosain Brezhnev na gníomhaíochtaí a chuir se i gcrích sa tSeicslóvaic. Mhaígh sé go raibh sé de dhualgas ar thíortha cumannacha gníomhú le chéile le cosc a chur ar thír chumannach eile tiontú ar an chaipitleachas. Tugadh Dúnghaois Brezhnev ar an pholasaí seo, nó sin a bhaist na hiriseoirí Iartharacha air. Ach le fírinne, ní raibh ann ach seanpholasaí Sóivéadach, nó bhí ceannairc eile den chineál chéanna cloíte ag Khrushchev san Ungáir sa bhliain 1956.
Cogadh na hAfganastáine, tobchliseadh an gheilleagair agus treascairt
clé|mion|CuimhneachánBa é an cogadh san Afganastáin a rinne a aimhleas. Rinne an tAontas Sóivéadach ionradh ar an Afganastáin ar an 24/25 Nollaig 1979. Ba mhian le Brezhnev rialtas a chur in áit arís a bheadh báúil don Rúis; Ina theannta sin, chreid Brezhnev mura dtabharfaí aghaidh ar imeachtaí na hAfganastáine go dtosódh stáit chumannacha eile a chreidiúint nach raibh an tAontas Sóivéadach toilteanach a thuilleadh cur in éadan chumhacht SAM.
Ag an am céanna, thit geilleagar na Rúise as a chéile ar fad. Ina theannta sin, bhí Moscó ag iarraidh fanacht cab ar chab le dul chun cinn teicneolaíoch SAM, agus chosain an t-armrás na billiúin rúbal.
Bhuail stróc agus ansin taom croí Brezhnev le linn na bliana 1982, agus d'éag 10 Samhain 1982, in aois 75 bliain dó. Strus ba bhun lena dhrochshláinte; ba é údar a threascartha féin.
An Lios Dubh, Contae Liatroma (Eanach Duibh)
Is baile fearainn i gContae Liatroma é Lios Dubh.
Chris Coons
Is é Christopher Andrew "Chris" Coons (9 Meán Fómhair, 1963 ar rugadh é) seanadóir Stáit Aontaithe Mheiriceá sóiseareach ó Delaware. Is ball den Pháirtí Daonlathach é.
Bonnachán
Is é is bonnachán ann ná béile beag a itheann duine éigin faoi choim agus an fear gortach ag teacht air nuair nach bhfuil am ceart béile ann. Is féidir bonnachán a thabhairt ar an gcineál bia is fearr leis an duine, agus é ag coinneáil a ailpe féin de i bhfolach le go bhféadfadh sé goblach di a ithe ó am go ham.
Éirígí
Páirtí polaitíochta poblachtánach agus sóisialach é Éirígí atá lonnaithe i Éirinn. Bhunaigh grúpa beag gníomhaithe é i mBaile Átha Cliath in Aibreán na bliana 2006. Ba ghrúpa feachtasaíochta polaitiúil a bhí ann ar dtús ach d'athraigh sé ina pháirtí polaitiúil iomlán ar an 12 Bealtaine 2007 nuair a vótáil na baill ar a shon ag an gcéad ardfheis a bhí acu.
Amanda Byram
Is láithreoir Éireannach í Amanda Byram (a rugadh ar 16 Meitheamh, 1973). Is iar-láithreoir Dancing with the Stars í le Nicky Byrne.
Cathracha Speisialta na Seapáine
Is Cathracha Speisialta (特例市 Tokureishi) iad na cathracha sa Seapáin atá ainmnithe mar Cathracha Speisialta in ionstraim reachtúil de chuid an rialtais faoi Airteagal 252, Alt 26 den Dlí Féinriail Áitiúil 1947. Séard atá ann ná fo-roinn riaracháin áitiúil atá cruthaithe ag rialtas na tíre. Is gá go mbeidh níos mó ná 200,000 daoine ina gcónaí sa chathair chun stádas mar Cathair Speisialta a bheith bronnta.
Léargas Ginearálta
Bíonn roinnt feidhmeanna a mbíonn ag Rialtas Maorachta tarmligthe do Cathracha Speisialta sna réimsí oideachas, leas sóisialta, córas séarachais, ceadúnú gnó agus pleanáil uirbeach, ach de ghnáth bíonn níos lú cumhacht tarmligthe i gcás cathair speisialta ná i gcás croí-cathair nó cathair sainithe.
Aodhán Ó Mathúna
Peileadóir is ea Aodhán Ó Mathúna (Béarla: Aidan O'Mahony) a rugadh ar an 6 Lúnasa 1982. As Contae Chiarraí dó. D'imir sé le foireann Chiarraí. Ghlac Ó Mathúna páirt sa chéad sraith Dancing with the Stars sa bhliain 2017. Bhuaigh sé an chomórtas le Valeria Milova.
clé|250px|mion|Aidan O'Mahony (ar chlé).
Leabhar dathúcháin
mion|Duine fásta ag cuidiú le páiste chun pictiúr a dhathú i leabhar dathúcháin Is éard atá i gceist le leabhar dathúcháin ná leabhar ina bhfuil líníochtaí ar féidir dathanna a chur leo le criáin, pinn luaidhe daite, marcóirí nó péint. Go traidisiúnta táirgtear iad do pháistí beaga ach déantar leabhair dathúcháin mar áiseanna oideachasúla do mhic léinn níos sine freisin. Le blianta beaga anuas, tá leabhair dhathúcháin do dhaoine fásta éirithe coitianta.
Kamala Harris
Is í Kamala Devi Harris, a rugadh ar 20 Deireadh Fómhair 1964 in Oakland, California, leasuachtarán na Stát Aontaithe agus iar-sheanadóir Stáit Aontaithe Mheiriceá sóisearach ó California. Is ball den Pháirtí Daonlathach í.
Saol
Bhain Harris céimeanna amach ó Ollscoil Howard agus Hastings College of the Law (Ollscoil California).
Chaith Harris roinnt blianta mar Ard-Aighne i gCalifornia. Thuill sí cáil mar bhean a bhí géar ar choiriúlacht. Le linn na tréimhse sin, chuir sí aithne ar mhac le Joe Biden, Beau, nach maireann, a bhí ina Ard-Aighne in Delaware.
Toghadh ina Seanadóir í in 2016, an dara bean den chine gorm i Seanad na Stát Aontaithe. clé|mion clé|mion|3 Eanáir 2017, Seanad na Stát Aontaitheː Ghlac Harris mionn oifigel e Joe Biden, ar dheis
Leasuachtarán na Stát Aontaithe
Ar 11 Lúnasa 2020, d'fhógair Joe Biden gurb í a rogha mar iarrthóir an Pháirtí Daonlathach ar leasuachtarán na Stát Aontaithe, in éineacht leis féin sa toghchán uachtaránachta ar 3 Mí na Samhna 2020.
Ise an chéad duine de shliocht Afracach agus an chéad duine de shliocht Áiseach le bheith ainmníthe don phost sin ag ceann de na mórpháirtithe sna Stáit Aontaithe.
Kirsten Gillibrand
Is Seanadóir de chuid na Stát Aontaithe, sóisearach ó Stát Nua-Eabhrac í Kirsten Elizabeth Rutnick Gillibrand. Rugadh ar 9 Nollaig 1966 in Albany, Nua-Eabhrac í. Is ball den Pháirtí Daonlathach í. Ceapadh í ina seanadóir í sa bhliain 2009, agus atoghadh í go dtí an Seanad i dtoghchán speisialta an bhliain ina dhiaidh sin.
Rugadh in Albany, Nua-Eabhrac, í do bheirt dhliodóirí. Toghadh í do Theach na nIonadaithe i Washington, D.C. sa bhliain 2007. Sa bhliain 2008 cheap an tUachtarán Barack Obama Hillary Rodham Clinton mar rúnaí stáit. Ba sheanadóir ó Nua-Eabhrac í Clinton ag an am, agus d'fhág an ceapachán suíochán Clinton sa Seanad folamh. Cheap Gobharnóir Nua-Eabhrac ag an am, Basil Paterson, Gillibrand mar sheanadóir leis an suíochán a líonadh ach bhí ar Gillibrand an suíochán a chosaint i dtoghchán speisialta sa bhliain 2010. Fuair sí an bua agus 72% de na vótaí aici.
Oibríonn Gillibrand ar bhealach a réitíonn le tuairimí formhór na ndaoine sa toghlach a roghnaigh í. Nuair a bhí sí ina ionadaí do thoghlach sách coimeádach i Stát Nua-Eabhrac, bhí sí ina ball den ghrúpa coimeádach Daonlathach i dTeach na nIonadaithe ar a dtugtar na Blue Dogs. Anois agus í mar ionadaí ar son an stáit uilig bíonn seasamh níos leithne aici.
George Best
Peileadóir sacair as Béal Feirste i dTuaisceart Éireann ab ea George Best (22 Bealtaine, 1946 - 25 Samhain, 2005). D'imir sé le foireann sacair náisiúnta Thuaisceart Éireann agus le Manchester United F.C.. clé|mion|200x200px Meastar go coiteann go raibh sé ar dhuine de na himreoirí sacair ab fhearr riamh, " imreoir a áirítear i measc an bheagáin sin a bhfuil fíorstádas i measc imreoirí sacair an domhain acu.". Dúirt Pelé i 1966, ‘George Best is the greatest footballer in the world’. B’fhíor dó – ar feadh bliana, nó dhó. clé|mion|222x222px|1982
Peil
Bhuaigh Beat Corn na hEorpa le Manchester United i 1968.
I 1978, i Meiriceá, agus bánta na maitheasa i bhfad san aimsir chaite leis, d’aimsigh an t-asarlaí cúl álainn eile (anseo). Ach fuair an t-ól greim air sna Stáit Aontaithe chomh maith.
Saol pearsanta
clé|mion|150x150px|MUFC - Best i lár Ba laoch é Best do na milliúin ar fud na Breataine agus na hÉireann agus níos faide i gcéin. Ach, toisc go raibh sé óg, sna fichidí, agus é ag baint súip as an saol ar nós réalta rac-cheoil, níor cothaíodh riamh íomhá an laoich gan smál. Mar sin féin, chuir a iompar díomá ar a lán. Bhí Best tugtha do na mná agus don ól.
Ba é Best an chéad rac-réalta sacair. An chéad imreoir a bhí ina entrepreneur. D’oscail sé clubanna oíche agus búitící faisin ina ainm féin. Bhí raon speisialta cumhráin amuigh aige, ‘Grooming aids for men – ‘Fore’ brings out the Best in a man.’
Má bhí Best beannaithe idir mhná, na mílte díobh, is cosúil, bhí triúr ban eisceachtúil a sheas leis in am an ghátair. A chéad shearc i Londain, an mainicín Jackie Glass, Angie MacDonald-Janes, an chéad bhean chéile aige, agus aingeal coimhdeachta bhlianta dorcha na nóchaidí, Alex, an compánach a d’fhan leis chomh fada le béal na huaighe. B'shin í Jackie Glass an t-aon bhean riamh a thug bata agus bóthar do George Best, ar bhonn minicíocht a chuid imeartha as baile.
Streachailt leis an alcólachas
clé|mion|150x150px|múrphictiúr, Béal Feirste D'ainneoin a cheird iontach, bhí fadhbanna aige i gcónaí le halcól, agus d'éirigh sé as an spórt nuair a bhí sé fós óg.
Ní raibh Best ábalta a andúil a smachtú, agus tugadh ae marbháin dó dhá uair mar go raibh teipthe ar a ae. “Ní bheidh deireadh leis an streachailt go dtí go bhfaighidh mé bás,” a dúirt sé agus an chuma air gur ag géilleadh go suaimhneach dá chinniúint a bhí sé. Lean sé den ól. Fuair sé bás i 2005 de bharr teipeadh ae.
Eolas
Seoladh George Best – All On My Own ag Féile Scannán Bhéal Feirste ar 16 Feabhra 2017. Féach anseo.
Tagairtí
clé|mion|múrphictiúr, Béal Feirste
Linda Martin
mion|Linda Martin Rugadh Linda Martin i gContae Thír Eoghain ar an 17ú lá de mhí Aibreáin, sa bhliain 1953. Is amhránaí Éireannach í, agus oibríonn sí mar léiritheoir freisin. De ghnáth, oibríonn sí i bPoblacht na hÉireann, agus tá clú agus cáil uirthi san Eoraip, mar bhuaigh sí Comórtas Amhránaíochta na hEoraifíse sa bhliain 1992. Bhí sí ina hionadaí ar Éirinn, agus bhuaigh an tír seo trí am ina dhiaidh sin, ar dtús sa bhliain 1993 (Niamh Kavanagh-'It's For You'), 1994 (Paul Harrington agus Charlie McGettigan-'Rock N' Roll Kids') agus sa bhliain 1996 (Eimear Quinn-'The Voice').
Chips
Thosaigh Martin ag obair le ceoil nuair a ghlac sí páirt sa banna ceol 'Chips' i 1969. Sna '70í, bhí Chips ceann de na grúpaí ceoil is fearr, agus bhí cúpla amhránaí cáiliúil acu go dtí an lá seo: "Love Matters", "Twice a Week" agus "Goodbye Goodbye". I 1983, d'fhág Martin Chips agus thosaigh sí ag canadh ina haonar.
Comórtas Amhránaíochta na hEoraifíse
Ghlac Martin páirt i gComórtas Amhránaíochta Náisiúnta ceithre huaire le Chips, ach níor éirigh leo an comórtas a bhuachan. Ach sa bhliain 1984, nuair a chan sí ina haonar sa chomórtas atá i gceist, bhuaigh sí le 'Terminal 3'. Scríobh Johnny Logan an t-amhrán seo leis an ainm 'Sean Sherrard'.
Chuaigh Linda go dtí an Lucsamburg agus rinne sí dara as 19 ar an oíche. Bhuaigh an tSualainn le 'Herreys' agus 'Diggiloo, Diggiley'.
Saol Linda le déanaí
Ó 2000, rinne Linda obair le 'You're a Star' ar RTÉ, an X-Factor, le Louis Walsh, agus sna saoire seo is réalta í ar an seó 'Menapause: The Musical' le Adelle King.
Caisleán na Cathrach
thumb|deas|Caisleán na Cathrach
Tá Caisleán na Cathrach ar na caisleáin is mó i bPoblacht na hÉireann. Chuir an tiarna Conchúr Ó Briain á thógáil ar oileán sceireach in abhainn na Siúire sa bhliain 1142, áit a raibh daingean cloiche (nó ‘cathair’) cheana. Ba shampla é den daingniú a thug na Normannaigh isteach, agus tiarna de shliocht na Normannach a shealbhaigh é ina dhiaidh sin; sa bhliain 1375 bronnadh an caisleán ar Shéamas de Buitléir, a rabhthas tar éis Barún na Cathrach a dhéanamh de toisc a dhílse a bhí sé d'Éadbhard III, Rí Shasana.
D’fhan an caisleán i seilbh na mBuitléarach, agus cuireadh go mór leis sa 15ú haois agus sa 16ú haois. (Is í an chuid is sine de an taobh is gaire don tsráid.) Thaobhaigh Buitléaraigh na Cathrach le hAodha Rua Ó Néill agus é ag dul i ngleic le fórsaí na Banríona Eilís sa dara cuid den 16ú haois. B’fhéidir go raibh an caisleán ar an daingean ba láidre in Éirinn ag an am, agus sa bhliain 1599 chuir Robert Devereux, Iarla Essex, faoi léigear é. Theip air é a ghabháil nó go bhfuair sé dhá ghunna mhóra ó Phort Láirge. I gceann trí lá bhí an caisleán gafa aige, mar, mar a deir Annála Ríochta Éireann, ‘leagadh an leath ba neasa dóibh den bhaile [an taobh thoir], gonadh iar sin dob éigean dóibh sin an baile a thabhairt d’Iarla Essex agus don Bhainríon’.
I gcogaí an 17ú haois cuireadh an caisleán faoi léigear arís dhá uair. Sa bhliain 1647 ghéill George Mathew, caomhnóir Thiarna óg na Cathrach, do Thiarna Inse Choinn, fear páirte na Parlaiminte, tar éis dó siúd bua a fháil ag Cnoc na nEas. Sa bhliain 1650 ghéill sé arís do Chromail nuair a dúirt sé siúd leis an ngarastún go ligfeadh sé dóibh ‘march away with your baggage, arms, and colours, free from injuries or violence’. Gnáth-thairiscint ba ea í sin i gcúrsaí cogaidh ag an am agus glacadh léi, ó ba léir nach seasfadh an caisleán i gcoinne na ngunnaí móra.
Bhí an caisleán ag dul chun raice faoi am seo, agus ba mhar sin dó go ceann dhá chéad bliain eile. Sa bhliain 1840 d’iarr Iarla Ghleann Gall ar William Tinsley an Halla Mór a dheisiú, obair a chríochnaigh sa bhliain 1846. Ar an drochuair níor chóiriú cruinn é ó thaobh na staire de, ach d’fhág sé an chuma ar an gcaisleán atá air go fóill.
Cailleadh Tiarna deiridh na Cathrach sa bhliain 1961, agus thit an caisleán ar an stát. Dúchas a choinníonn caoi anois air.
Tá tarraingt na gcuairteoirí ar an gcaisleán i gcónaí. Tá turais threoraithe le fáil agus seónna closamhairc ina lán teangacha.
Uachtar reoite
Is bia é uachtar reoite nó reoiteog a itear go forleathan timpeall na cruinne é. Déantar le uachtar, bainne, uibheacha, siúcra agus purée torthaí, más gátar sin, é. Reoitear na comhábhair agus coimeadtar reoite i gcónaí iad. Bíonn teocht íseal ag uachtar reoite nuair a itear é. Braitheann uigeacht an uachtair reoite ar cé chomh fuar is atá sé. Má tá sé fíor-reoite, beidh sé crua, ach má thosaíonn sé ag téamhú, tosóidh sé ag leá agus beidh uigeacht bog aige agus is furast le dhuine é a scaobadh ansin.
thumb|upright|left|Coirceog reoiteoige Is iomaí cineál agus blasanna uachtar reoite atá ann. Is féidir comhábhair éagsúla a chumasc leis an oideas bunaidh. Is féidir torthaí, seacláid, brioscáin, milseáin, cnónna, taifí, caife, alcól is araile a mheascadh leis an uachtar reoite chun blasanna agus dath anna éagsúla a thabhairt dó.
Stair
Ní fios go díreach cé a d’airg uachtar reoite. B’fhéidir gurbh iad muintir na Síne a d’airg é, chomh luath le 3,000 R.C.
Ansin leath an nós go Stáit Aontaithe Mheiriceá. Nuair a bhí cuisneoirí agus reoiteoirí ar fáil go forleathan, bhí sé níos éasca uachtar reoite a dhéanamh. mion|1954 Morris
Nósanna
Is deas an só é uachtar reoite, go háirithe ar lá te samhraidh.
Is nós le daoine é a ithe mar mhilseog tar éis béile a chaitheamh. Is féidir freisin uachtar reoite a ithe in aonar am ar bith mar smailc i rith an lae, nó nuair a mbíonn daoine ag breathnú ar scannáin.
Tá cáil faoi leith ar an uachtar reoite a dhéantar san Iodáil. Síltear gurb é an uachtar reoite is fearr ar domhan. Gelato a ghlaonn muintir na hIodáile ar uachtar reoite.
CLG Gaeil Ghailtí
Is club Cumann Lúthchleas Gael i gContae Luimnigh é CLG Gaeil Ghailtí.
Suíomh
Tá sé bunaithe i bparóiste Coill Bheithne/Gleann na gCreabhar ar dhá thaobh Sléibhte na Gailtí sa chúinne oirdheisceart Chontae Luimnigh, 60km soir ó dheas ó Chathair Luimnigh. Tagann formhór imreoirí an chlub as bailte Coill Bheithne agus Gleann na gCreabhar agus as na ceantracha tuaithe máguaird ar nós An Leacain Darach, An Inse Cham agus Ceathrú an Chaisleáin.
Cluichí
Ós rud é ná fuil traidisiúin na hiomána chomh láidir sin sa cheantar inar thagann teorainn Chontae Luimnigh, Contae Thiobraid Árann agus Contae Chorcaí le chéile, imrítear ach peil amháin sa chlub. Cé ná fuil sé nasctha le haon club ar leith i gcomhair na ha hiomána, imríonn formhór iománaithe an pharóiste leis An Gleann Rua.
Stair
Ba é club faoin ainm Gleann na gCreabhar an chéad cheann as an bparóiste a chláirigh go hoifigiúil le CLG sa bhliain 1929 agus lean Coill Bheithne, club eile ón gcuid den pharóiste ar thaobh theas na nGailtí, iad cúpla seachtain ina dhiaidh sin. Chas an bheirt ar a chéile i gcluiche ceannais Craobh Peile Sóisear Luimnigh Theas na bliana sin agus chaill Coill Bheithne cluiche ceannais an chontae i gcoinne Caisleán Uí Mhathúna. Dhá bhliain in a dhiaidh sin, áfach, d’éirigh leo corn Peile Sóisear an Chontae a ghabháil nuair a bhuadar ar Chlochán agus lean Gleann na gCreabhar iad sa bhliain dár gcionn i ndiaidh an bua a fháil ar Chlochán.
Nuair nár éirigh le ceachtar an dá chlub le linn na mblianta d’ar gcionn, chinneadar ar aontú faoin ainm Fánaithe Ghailtí sa bhliain 1935 agus tháinig Craobh Peile Sóisear an Chontae chuig an bparóiste don tríú uair sa bhliain 1942. Déirigh leis an gclub aontaithe arís sa bhliain 1957 nuair a bhuadar ar Chill Cholmáin/Ardach. D’ainneoin iad cluiche leathcheannais an chomórtais a shroichint faoi thrí idir na blianta 1960 agus 1965, ba é sin an chraobh chontae dheireannach a bhuaigh Na Fánaithe.
Tharla scoilt sa bhliain 1963 nuair a athbhunaíodh Gleann na gCreabhar agus lean peileadóirí Choill Bheithne ag imirt mar Fánaithe Ghailtí ach thángadar le chéile arís sa bhliain 1970 faoin ainm Gaeil Ghailtí. Níor tháinig feabhas ar an scéal go dtí gur eagraigh an club aontaithe foirne na n-óg agus ba é toradh na oibre sin ná Corn Peile Sóisear an Chontae nuair a chloíadar Seán Uí Fhinn i gcluiche ceannais na bliana 1988. Tháinig Gaeil Gailtí, Baile an Londraigh agus Garrdha Uí Spiolláin le chéile sa bhliain 1991 faoin ainm Fánaithe Gleann an Chorráin agus bhuadar Craobh Peile Sinsear Chontae Luimnigh na bliana sin. Dhá bhliain ina dhiaidh sin, ba chlub peile sinsear é Gaeil Ghailtí nuair a ghabhadar Craobh Idirmheánach an Chontae ach níor fhanadar an ach ar feadh trí bhliana agus tá siad ar ais ag imirt peile idirmheánaigh ó shin i leith.
D’eagraigh Gaeil Ghailtí foireann iomána sa bhliain 1955 ach níor fhan sí ann ach ar feadh cúpla bliain. Ba oibreoirí foraíseacha agus tógála iad móramh na n-imreoirí.
Páirc Imeartha
’Sé Páirc Sheáin Uí Mhathúna páirc imeartha Gaeil Ghailtí agus ainmníodh í in onóir bunaitheoir Bráithreachas na Poblachta a rugadh i gCoill Bheithne. Tá sí suite i gCeathrú an Chaisleáin, 2km siar ó Choill Bheithne agus osclaíodh í sa bhliain 1958.
Imreoirí Cailiúile
I measc peileadóirí cáiliúla Gaeil Ghailtí, tá Liam de Róiste (Willie Roche), a bhí ar fhoireann Luimnigh I gcluiche ceannais Craobh Peile na Mumhan na bliana 1991 agus Seán Ó Cuáin (John Quane) ar imir ar fhoireann na hÉireann i gcoinne na hAstráile sa bhliain 1999 agus ar imir i gcluichí ceannais Peile Sinsear na Mumhan sna blianta 1991, 2003 agus 2004.
Pádraig Reidy
Peileadóir is ea Pádraig Reidy. As Contae Chiarraí dó. Imríonn sé le CLG Coiste Chontae Chiarraí
Acton
Is baile é Acton atá suite sa bhuirg London Borough of Ealing, Londain thiar.
Joni Ernst
Is é Joni Ernst (1 Iúil, 1970 ar rugadh í) seanadóir Stáit Aontaithe Mheiriceá sóisearach ó Iowa. Is ball den Pháirtí Poblachtach í.
Cúipéir
Is éard atá i gceist le cúipéir ná duine a dhéanann nó a dheisíonn bairillí.
Uiscebhealach na Sionainne is na hÉirne
deas|250px|thumb|Uiscebhealach na Sionainne is na hÉirne Is canáil i gContae Liatroma é Uiscebhealach na Sionainne is na hÉirne.
Peckham
Is baile é Peckham atá suite sa bhuirg London Borough of Southwark, Londain Theas.
Annapolis, Maryland
Is cathair í Annapolis i stát Maryland agus is í an phríomhchathair sa stát.
Aicsím
Tairiscint a ghlactar a bheith fíor agus ar féidir staidéar eile a bhunú uirthi. Is iad aicsímí gheoiméadracht Eoiclíd na haicsímí is cáiliúla, mar atá: (a) is féidir líne dhíreach a tharraingt ó phointe amháin go pointe eile; (b) is féidir líne chríochta dhíreach a shíneadh ag an dá cheann; (c) is féidir ciorcal a tharraingt i gcónaí le pointe ar bith mar lárphointe is le ga ar bith; (d) is comhionann aon dá dhronuillinn; (e) má bhuaileann líne dhíreach le dhá líne dhíreacha eile ionas go bhfuil an dá uillinn ar thaobh amháin di níos lú ná dhá dhronuillinn nuair a shuimítear iad, tiocfaidh an dá líne eile le chéile ar an taobh sin den chéad line. Shaothraigh Hilbert sraith aicsímí níos iomláine déine don gheoiméadracht Eoiclídeach i 1899. Is comhghnásach bunús aicsímeach a bheith faoi gach cineál matamaitice anois.
Jerry Moran
Is é Jerry Moran, a rugadh ar 29 Bealtaine 1954, an seanadóir Stáit Aontaithe Mheiriceá sóisearach ó Kansas. Rugadh in Great Bend, Kansas, é agus tógadh in Plainville é, sa stát céanna. hOileadh é in Ollscoil Kansas é. Is ball den Pháirtí Poblachtach é.
Pitch Perfect 3
Scannán is ea Pitch Perfect 3 atá teacht sa bhliain 2017. Leanann sé ar aghaidh le scéal Pitch Perfect 2.
Ollamh
Is acadóir den leibhéal is airde in ollscoil ollamh.
Joan Burke
Polaiteoir Éireannach ab ea Joan Burke (8 Feabhra 1928 – 27 Samhain 2016). Bhí sí ina ball d'Fhine Gael.
Comann Camanachd Nabhair
Is club camanachd suite i gComhairle na Gàidhealtachd é Comann Camanachd Nabhair.
Fear gortach
Is é is brí le fear gortach ná ocras a thagann ort i dtoibinne. De réir dealraimh, is éard a bhí i gceist leis an leagan cainte seo ná féar gortach, is é sin, lus éigin a chuirfeadh ocras ar an duine dá mblaisfeadh sé de. Rinneadh "fear gortach" de i mbéal na ndaoine, áfach, agus is é an chiall a baineadh as ansin ná gur ionchollú ar an ocras a bhí i gceist leis an "bhfear gortach", cineál "fear" dofheicthe a thagann ort agus a chuireann ocras ort.
Is féidir go bhfuil baint ag an ngné seo den bhéaloidis seo le daoine ar bhuail taom lagachair iad agus ocras orthu. D'fhéadfadh a leithéid tarlú dá mbeadh an leibhéal siúcra san fhuil íseal agus galair éagsúla i gceist, diabetes mellitus mar shampla. Leigheas ar an bhfear gortach ná greimín beag bídh agus bheadh réiteach den chineál sin ag teacht leis an rud a leigheasódh taom lagachair dá mba leibhéal íseal siúcra nó ceann de na galair sin ba chúis leis. One bite of oat-bread is sufficient to banish the hunger. https://www.duchas.ie/en/cbes/4493707/4413031/4528758?ChapterID=4493707
Comann Camanachd Bhaile a' Chaolais
Is club camanachd suite i gComhairle na Gàidhealtachd é CComann Camanachd Bhaile a' Chaolais.
Bill Cassidy
Is é Bill Cassidy (28 Meán Fómhair, 1957 ar rugadh é) seanadóir Stáit Aontaithe Mheiriceá ó Louisiana. Is ball den Pháirtí Poblachtach é.
Joe Donnelly
Is iar-sheanadóir Stáit Aontaithe Mheiriceá ó Indiana é Joseph Simon Donnelly, Sr., 29 Meán Fómhair 1955. Is ball den Pháirtí Daonlathach é.
Ab
thumb|200px|An t-Ab, ó 'Damhsa an bháis' le [[Hans Holbein ]]Fear atá ina cheann ar mhainistir is ea ab (Gréigís Ársa ἀϐϐᾶ / abbã, « athair » ) i dtraidisiún na Críostaíochta. Is é an comhionann baineann ná ban-ab nó máthairab. Céim nó údarás aba nó ban-aba is ea abbacht.
Hillingdon
Is baile é Hillingdon atá suite sa bhuirg London Borough of Hillingdon, Londain thiar.
Marc Ó Sé
Peileadóir is ea Marc Ó Sé. As Contae Chiarraí dó. Imríonn sé le foireann an chontae agus lena chlub, An Ghaeltacht. Ba pheileadóirí clúiteacha iad a uncail Páidí agus a dheartháir Darragh. Tá deartháir eile, Tomás, ag imirt le foireann an chontae fós.
Neamh
deas|250px|thumb|Neamh sa [[An Choiméide Dhiaga|Choiméide Dhiaga]] I gcúrsaí creidimh, is áit osnádúrtha tharchéimnitheach é Neamh (nó na flaithis) ina bhfuil neacha ar nós déithe, aingil, anamacha, naoimh, nó sinsir urramacha ina gcónaí, nó is í an áit as a dtagann siad. I reiligiúin áirithe, is féidir le neacha neamhaí teacht anuas as neamh go dtí an domhan i gcolainn dhaonna, agus is féidir le neacha saolta dul suas chun na bhflaitheas tar éis a mbáis, nó, i gcásanna eisceachtúla, dul isteach ar neamh fós beo.
Is minic a dhéantar cur síos ar neamh mar “an áit is airde”, “an áit is naofa”, nó mar “pharthas”, i gcodarsnacht le hifreann nó an domhan thíos nó na “háiteanna ísle”. Creideann daoine áirithe gur féidir le gach duine neamh a shroichint, ach uaireanta creidtear go gcaithfear caighdeáin nó coinníollacha éagsúla ó thaobh diagachta, maitheasa, cráifeachta, nó creidimh, a bhaint amach, nó b'fhéidir nach bhfuil i gceist ach toil Dé. Creideann daoine áirithe go bhféadfadh neamh a bheith ar an domhan i saol atá le teacht.
Ar a laghad sna creidimh Abrahámacha (an Chríostaíocht, Ioslam, agus roinnt scoileanna de chuid an Ghiúdachais), is é neamh an áit a gcúitíonn Dia le daoine a gcuid dea-ghníomhartha sa saol ar feadh na síoraíochta (agus is é ifreann an áit a gcuireann Dia pionós ar dhaoine faoina ndroch-iompar).
Tammy Duckworth
Is í Ladda Tammy Duckworth (ar 12 Márta 1968 a rugadh í) seanadóir Stáit Aontaithe Mheiriceá ó Illinois. Is ball den Pháirtí Daonlathach í.
Comann Camanachd Bhoth Fhleasgainn
Is club camanachd suite i gComhairle na Gàidhealtachd é Comann Camanachd Bhoth Fhleasgainn.
Tammy Duckworth
Bhí Duckworth ina píolóta héileacaptair in Arm na Stát Aontaithe le linn an chogaidh san Iaráic. Gortaithe go dona í: chaill sí an dá chois aici agus rinneadh dochar dá lámh dheis. Lean sí ar seirbhís sa Gharda Náisiúnta i ndiaidh cead speisialta a fháil ón Arm. D'oibrigh sí ansin lena fear céile, Bryan Bowlsbey, a bhí san Iaráic roimhe sin freisin. D'éirigh sí as a gairm mhíleata i mí Dheireadh Fómhair na bliana 2014 ag deireadh a téarma seirbhíse.
A Luathshaol agus oideachas
Rugadh Duckworth in Bangkok, sa Téalainn do Lamai Sompornpairin agus Franklin Duckworth. Ba iar-shaighdiúr de chuid Arm na Stát Aontaithe é a hathair, a cailleadh sa bhliain 2005, agus a ndeachaigh a shinsearacht i Meiriceá siar go dtí Cogadh Réabhlóideach Mheiriceá. Téalannach de shinsearacht Shíneach í a máthair.
Aidréanailín
deas|250px|thumb|Aidréanailín Hormón ie ea aidréanailín a thálann meideall na faireoige aidréiní mar fhreagairt ar strus, agus faoi chúinsí eile freisin. Tugtar eipinéifrín air sna Stáit Aontaithe. Méadaíonn sé ráta an chroí is brú fola, agus fuasclaíonn siúcra isteach sa bhfuil óna stórais san ae, athruithe a ullmhaíonn an cholainn chun frithghníomh teite nó troda. Úsáidtear mar chóir leighis é i gcásanna plúchta, taom croí is frithghníomhartha troma ailléirgeacha.
Centre Stage (albam)
Is é Centre Stage an chéad albam ó Kimberley Walsh. Scaoileadh é ar an 4 Feabhra, 2013.
Traic Liosta
Is iad seo na hamhráin:
Roger Wicker
Is é Roger Wicker (r. 5 Iúil 1951) seanadóir Stáit Aontaithe Mheiriceá ó Mhississippi. Is ball den Pháirtí Poblachtach é.
The Dark Knight Rises
Is é The Dark Knight Rises an scannán deiridh sa tsraith Batman, a stiúir Christopher Nolan. Seoladh an scannán go hoifigiúil um Bealtaine 2012.
Na haisteoirí
Tá Christian Bale mar Bruce Wayne/Batman, Tom Hardy i bpáirt an bhithiúnaigh Bane agus Anne Hathaway mar Catwoman. Glacann Joseph Gordon-Levitt ról Alberto Falcone.
Chris Van Hollen
Is é Christopher Van Hollen Jr. (ar 10 Eanáir 1959 a rugadh é) an seanadóir Stáit Aontaithe Mheiriceá sóisearach ó Maryland. Is ball den Pháirtí Daonlathach é.
Comann Camanachd Ghleann Gharaidh
Is club camanachd suite i gComhairle na Gàidhealtachd é Comann Camanachd Ghleann Gharaidh.
Ed Markey
Is é Edward John Markey (ar 11 Iúil 1946 a rugadh é) an seanadóir Stáit Aontaithe Mheiriceá sóisearach ó Massachusetts. Is ball den Pháirtí Daonlathach é.
Comann Camanachd na Manachainn
Is club camanachd suite i gComhairle na Gàidhealtachd é Comann Camanachd na Manachainn.
Airí Bhuí
Baile fearainn é Airí Bhuí (Arywee as Béarla) i bparóiste Fheadamair, i gContae Luimnigh, in Éirinn.
Tá 144 acra sa cheantar. Tá sé suite naoi míle ó Cathair Luimnigh.
Roy Blunt
Seanadóir Stát Aontaithe Mheiriceá ó Mhissouri is ea Roy Blunt, a rugadh ar 10 Eanáir 1950 in Niangua, Missouri. Is ball den Pháirtí Poblachtach é.
Sebastian Nerz
Is polaiteoir Gearmánach é Sebastian Matthias Nerz (rugadh i Reutlingen é ar an 13 Iúil 1983). Is ball den Piratenpartei Deutschland é.
Lárghníomhaireacht Fhaisnéise
Is é an Lárghníomhaireacht Fhaisnéise (Béarla: Central Intelligence Agency (CIA)) an eagraíocht fhaisnéise is tábhachtaí i Stáit Aontaithe Mheiriceá. Is eolas luachmhar é seo do rialtas SAM.
Tá ceanncheathrú an CIA suite i Langley, Virginia, in aice le Washington, D.C.
Stair
Is é William J. Burns stiúrthóir an CIA ó tháinig sé i gcomharbas ar Gina Haspel ar 19 Márta 2021.
Niamh Kavanagh
Is amhránaí Éireannach í Niamh Kavanagh a rugadh i mBaile Átha Cliath sa bhliain 1968.
Saol
Rugadh Niamh Kavanagh i mBaile Átha Cliath sa bhliain 1968, agus fuair sí post mar bhaincéir. Bhí sí ag obair i lár na cathrach i mBanc na hÉireann, ach fuair sí clú agus cáil nuair a bhuaigh sí Comórtas Amhránaíochta na hEoraifíse sa bhliain 1993. Bhí sí ina hionadaí do Éirinn, i lár dhá bhua eile. Bhuaigh Linda Martin sa bhliain 1992 (le Why Me), agus ansin bhuaigh Paul Harrington agus Charlie McGettigan sa bhliain 1994 (le Rock N' Roll Kids). Sa bhliain 1996, bhí bua eile le hÉirinn agus The Voice á chanadh ag Eimear Quinn.
Sa bhliain 1993, nuair a chan Niamh, bhí an Comórtas suite i gCorcaigh, sa 'Green Glens Arena' i Sráid an Mhuilinn. Chan Niamh In Your Eyes, agus bhí bua ag an amhrán seo le 187 pointe sa deireadh. Bhí cúpla amhrán eile aici i ndiaidh an chomórtais, mar Flying Blind. Bhí In Your Eyes uimhir a haon ar 40 Oifigiúil na hÉireann sa bhliain 1993, agus d'fhan sé anseo níos faide ná aon amhrán eile sa bhliain seo. Fosta, cheannaigh daoine an t-amhrán seo sna siopaí níos mó ná aon amhrán eile sa bhliain 1993.
Oslo
I mí Feabhra sa bhliain 2010, bhí Niamh ar ais ar ár dteilifíseáin, nuair a chuaigh sí ar Eurosong 2010, eagrán speisialta de chuid The Late Late Show. Fuair Niamh an vóta uasta an phobail agus vóta uasta an ghiúiré, leis an amhrán It's For You.
As 39 náisiún, fuair Niamh ceann de na 25 háiteanna a bhí le fáil i mbabhta ceannais an chomórtais, agus chaith sí gúna corcra. Bhí ceathrar amhránaí eile in aice léi agus rinne sí 23ú as 25 ar an oíche. Bhí imoibriúcháin diúltach abhaile in Éirinn faoi seo, ach ar aon nós bhí áthas ar Niamh agus ní raibh aon aiféala uirthi.
Shroich It's For You uimhir a hocht ar 40 oifigiúil na hÉireann sa bhliain 2010.
Saol pearsanta
Tá Niamh ina cónaí i gContae Ard Mhacha, agus tá sí pósta agus beirt mhac acu.
Dylan Thomas
File agus scríbhneoir de chuid na Breataine Bige ab ea Dylan Marlais Thomas (27 Deireadh Fómhair 1914 – 9 Samhain 1953), a scríobh a chuid oibre ar fad i mBéarla amháin. Chomh maith leis an bhfilíocht, scríobh sé gearrscéalta agus scripteanna teilifíse agus raidió, curtha i láthair aige féin go minic.
thumb|left|upright|Dealbh in Abertawe
Anraith
mion|clé|Anraith le heorna agus glasraí Anraith nó súp a tugtar ar an uisce ina mbeirítear feoil úr, glasraí nó rud inite eile. Cuirtear oinniúin agus glasraí agus luibheanna tríd an anraith go minic. Déanann siad é a thiúchaint agus tugann siad blas air. Cuirtear piobar agus salann, leis, air, agus uaireanta cuirtear beagán plúir nó mine coirce nó eornán tríd an anraith. Táid ar fheabhas chun é a thiúchaint agus tugaid blas, leis, air.
Deintear anraith as glasraí nó as meacain, leis. Bíonn anraith glasraí ann, anraith trátaí, anraith prátaí, anraith piseánach, anraith beacáin, agus mar sin de, do réir an ábhair go ndéantar as é. Tá anraith maith tiubh ar fheabhas, chun duine do théamh san aimsir fhuar.
Aiféilean
deas|250px|thumb|Aiféilean An pointe ar a fhithis éilipseach ag a bhfuil an Domhan, nó aon phláinéad nó cóiméad, ag a chianphointe ón nGrian.
Dervla Murphy
Scríobh sí leabhar faoina cuid eachtraí taistil le corradh agus dhá scór bliain anuas. Rinne sí an chuid ba mhó den taisteal seo ina haonar nó lena hiníon, gan ach na rudaí is bunúsaí á dtabhairt léi ach ag brath ar fhlaithiúlacht na ndaoine áitiúla.
In ainneoin cuid mhór den domhan a bheith siúlta aici, choimeád sí cónaí i gcónaí san áit ar rugadh í, is é sin, Lios Mór i gContae Phort Láirge.
A luathshaol
clé|mion|366x366px|[[Lios Mór i gContae Phort Láirge]] Ba as Baile Átha Cliath tuismitheoirí Dervla Murphy ón tús. Chuir siad fúthu i Lios Mór i gContae Phort Láirge i ndiaidh a hathair a beith ceaptha mar leabharlannaí chontae ansin. Nuair a bhí sí bliain d’aois, bhuail an t-airtríteas scoiltigh a máthair. Moladh dóibh gan a thuilleadh páistí a bheith acu agus mar sin d’fhás Dervla aníos ina haonar.
Ó luathaois, rinne sí cinneadh ar thaisteal a dhéanamh. Thug a tuismitheoirí rothar áthláimhe di mar bhronntanas ar ócáid a deichiú breithlá agus fuair sí seanatlas óna “Pappa” (.i. a seanathair). Is cuimhin le Dervla go fóill cá háit a raibh sí nuair a chinn sí ar a dhul go dtí an India lá eigin ar a rothar. Leathbhealach suas mála crochta in aici le Lios Mór, bhuail an smaoineamh í gurbh fhéidir léi an India a bhaint amach dá leanfadh sí ar aghaidh mar sin.
D’fhreastail Murphy ar an meánscoil ag an gClochar Ursalach i bPort Láirge, ach d’imigh sí in aois 14 bliana di le haire a thabhairt dona máthair mhíchumasach. Sé bliana ní ba dhéanaí, thosaigh sí ar roinnt turas gearr: go dtí an Bhreatain Bheag agus go deisceart Shasana sa bhliain 1951, go dtí an Bheilg, an Ghearmáin, agus an Fhrainc an bhliain ina dhiaidh sin, agus dhá thuras go dtí an Spáinn, in 1954 agus 1956. Bhí roinnt alt faoin taisteal foilsithe aici san iris úd Hibernia agus ar an Irish Independent, ach thug na foilsitheoirí cúl láimhe lena leabhar taistil faoin Spáinn.
Fuair a céad leannán, Godfrey, bás thar lear sa bhliain 1958 agus d’éirigh a hathair tinn leis an neifríteas, seachghalar de chuid an fliú. Fuair seisean bás i mí Feabhra na bliana 1961 agus lean máthair Dervla é i mí Lúnasa an bhliain ina dhiaidh sin. Bhí Murphy saor ansin óna cuid dualgaisí teaghlaigh agus faoi dheireadh bhí an bealach fada soir go dtí an India ag fanacht léi. Cheap Murphy gur dea-ullmhúchán cruatan agus bochtanas a hóige don sórt taistil a bhí ceaptha aici.
Taisteal agus scríbhinní
clé|mion|ar [[Miúil (ainmhí)|mhiúil ]] Sa bhliain 1963, chuir Murphy chun bóthair ar a céad turas fada ar rothar, gan a bheith ag brath ach uirthi féin ó Éirinn go dtí an India. Thug sí piostal léi in éineacht leis an trealamh eile ar bord Roz, a rothar Armstrong Cadet, agus as d'imigh sí léi tríd an Eoraip le linn ceann de na geimhridh ba mheasa le blianta anuas. San Iúgslaiv di, thosaigh sí ag scríobh dialainne in áit a bheith ag cur litreacha abhaile. San Iaráin bhí an piostal áisiúil aici agus í ag cur ruaige ar baicle gadaithe, agus bhain sí feidhm as beart a bhí “dochurtha i gcló” i stáisiún póilíní le héalú ó dhuine a raibh beartaithe aige a héigniú. Gortaíodh í ar bord bus san Afganastáin nuair a bhuail buta raidhfil í agus briseadh trí easna uirthi, ach ba bheag an mhoill uirthi sin—bhain sí ceol as dreach agus muintir na tíre, mar sin féin. Sa Phacastáin fuair sí lóistín ón ualaí (wali) deireanach na Suáite, Miangul Aurangzeb. Chuaigh sí trí shléibhte cheantar Ghilgit, ansin trí Phuinseáb, agus sa deireadh trasna na teorann soir go Deilí san India. D’fhoilsigh an comhlacht John Murray a dialann mar Full Tilt: Ireland to India with a Bicycle, an chéad leabhar foilsithe dá cuid agus an leabhar ba iomráití díobh. mion|teifigh ón [[an Tibéid|Tibéid]] I ndiaidh Deilí a bhaint amach di, d’oibrigh Murphy go deonach le teifigh ón Tibéid faoi choimirce an eagraíocht Save the Children. Chaith sí cúig mhí i gcampa teifeach i nDharamsala a bhí faoi stiúradh Tsiring Dolma, deirfiúr don 14ú Dalai Láma. Ina dhiaidh sin, chuaigh sí ar a rothar trí ghleann Kullu. B’as an turas seo a tháinig an dara leabhar aici, Tibetan Foothold. Ar ais san Eoraip do Murphy bhí sí páirteach i bhfeachtas bailithe airgid ar son Save the Children. Sa bhliain 1965, chuaigh sí go dtí Neipeál le hobair a dhéanamh ar mhaitheas teifeach Tibéadach i bPokhara. Scríobh sí faoi seo sa leabhar The Waiting Land.